એલન રોઝર કરી નામના એક વુમનાઈઝરે પોતાના અંગત અનુભવ પરથી વુમનાઈઝર કોણ અને કેવો હોય છે તે વિસ્તારથી એક બ્લોગમાં લખ્યું છે. તે શરૂઆત કરતાં કહે છે કે વુમનાઈઝર બે પ્રકારના હોય છે. એક પ્લેયર અને બીજો ચીટર એટલે કે છેતરનારો. તે કહે છે કે ‘ડોન્ટ હેટ ધી પ્લેયર હેટ ધી ગેમ’ તેના કહેવા પ્રમાણે પ્લેયર ટાઈપની વ્યક્તિઓ ઘણી સ્ત્રી સાથી ધરાવતા હોય છે, પણ તેઓ ક્યારેય કોઈ સ્ત્રીને છેતરતાં નથી. એ ચોખ્ખેચોખ્ખું કહી દે છે કે તેને શું જોઈએ છે. તે સામી વ્યક્તિની ઈચ્છાનો આદર કરે છે. પોતે વુમનાઈઝર હોવાનું પણ છુપાવતો નથી. આવા પ્રામાણિક પુરુષોનો આદર કરવાની વાત એલાન કહે છે, જ્યારે ચીટર પ્રકારના વ્યક્તિત્ત્વો પોતે એક જ સ્ત્રીમાં માને છે એવો ખોટો દેખાડો કરે છે. પોતે મોનોગેમસ એટલે કે એક પત્નીત્વમાં માનતો હોવાનો દંભ કરે છે અને અંદરથી બીજી સ્ત્રીઓ સાથે સેક્સ માણવાની ઈચ્છાઓ ધરાવતો હોય છે. એલાન કહે છે કે બીજાની લાગણીઓ સાથે રમવું, છેતરવું તે કોઈપણ હિસાબે યોગ્ય નથી.